แม่ลูก STA-STGT กอดคอวิ่งกระฉูด! รับอานิสงส์ “โควิด-19” ส่อระบาดซ้ำ
แม่ลูก STA-STGT กอดคอวิ่งกระฉูด! รับอานิสงส์ “โควิด-19” ส่อระบาดซ้ำ
แม่ลูก STA-STGT กอดคอวิ่งกระฉูด! รับอานิสงส์ “โควิด-19” ส่อระบาดซ้ำ
14 ก.ค. 2563

ผู้สื่อข่าวรายงานว่า ล่าสุด ณ เวลา 10.08 น. ราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA อยู่ที่ 31.50 บาท บวก 1.25 บาท หรือ 4.13% สูงสุดที่ 31.50 บาท ต่ำสุดที่ 30.25 บาท ด้วยมูลค่าซื้อขาย 886.68 ล้านบาท
ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT อยู่ที่ 84.75 บาท บวก 3 บาท หรือ 3.67% สูงสุดที่ 85 บาท ต่ำสุดที่ 81.25 บาท ด้วยมูลค่าซื้อขาย 588.39 ล้านบาท
โดย บล.คันทรี่ กรุ๊ป ระบุในบทวิเคราะห์ว่า ปัจจัยในประเทศวานนี้ปรับตัวลง Underperform ตลาดหุ้นภูมิภาคเชื่อว่าส่วนนึงมาจากความวิตกกังวลของการแพร่ระบาดรอบสองหลังพบผู้มีเชื้อ COVID-19 เดินทางไปยังสถานที่ต่างๆ กรณีแรก ทหารอียิปต์พบการเดินทางในระยองและไปยังศูนย์การค้า กรณีสอง เด็กหญิงวัย 9 ขวบมีประวัติเดินทางในกทม.
อย่างไรก็ตามการแพร่ระบาดรอบสองของประเทศไทยยังให้น้ำหนักเกิดขึ้นน้อย เนื่องจากปัจจุบันสถานที่ต่างๆ มีการคุมเข้ม อาทิ สแกนไทยชนะ , บังคับใส่หน้ากากก่อนเข้าห้างสรรพสินค้าและร้านสะดวกซื้อต่างๆ โดยสิ่งที่แนะนักลงทุนติดตามคือการแถลง ศบค.พิเศษในวันนี้เกี่ยวกับ 2 กรณีข้างต้น
ทั้งนี้มองหุ้นได้ประโยชน์เป็น STA STGT ในเชิงกลยุทธ์การลงทุนเรายังคงเล็งเห็น Downside ที่มากกว่า Upside เช่นเดิมเหตุผล จากปัจจัยพื้นฐานบริษัทจดทะเบียนที่ยังอ่อนแอสวนทาง Valuation ที่ยืนระดับสูง นักลงทุนจึงควรถือครองเงินสดระดับสูง
ส่วนนักลงทุนระยะสั้นเน้นเลือกหุ้นมีปัจจัยบวก อาทิ ได้ประโยชน์จาก COVID-19 (STA STGT) ผลประกอบการไตรมาส 2/63 แข็งแกร่งกว่าตัวอื่น (CPF COM7 CBG MEGA TASCO) รวมถึงครึ่งปีหลังฟื้นตัวเด่น (BEM BTS CK TFG TTW) ได้ประโยชน์จีนแบนกุ้งจากเอกวาดอร์ (ASIAN)